text: Ren jord til børnene
  03 maj 2011 kl. 15.38
  Region Syddanmark vil undersøge, om børnehaver i Syd og Sønderjylland er placeret på forurenet jord.
  I dag blev der boret og taget jordprøver i Den Danske Børnehave i Højer. Regionen har tidligere fundet forurenet jord hos fem til seks børnehaver.
  Typisk består fundene af tungmetaller og tjærepartikler. Nu skal omfanget undersøges og eventuel forurening fjernes, så forældre trygt kan aflevere deres børn og lade dem lege i det fri.
  